Előrendelhetem a kivánt méreteket?
Igen! Ha biztosítani szeretnéd, hogy megkapd a raktáron épp nem szereplő kívánt ruhát a megfelelő méretben, akkor kattints a termékoldalon található “Előrendelem” gombra! Itt leadhatod rendelésedet a kívánt méretekre, és várhatóan 2 - 6 héten belül küldjük a kért ruhákat. A GLS futár e-mail és/vagy SMS értesítést fog küldeni a kiszállítás időpontjáról.

Fontos tudnod, hogy előrendelés esetében a rendelésedben szereplő összes terméket összevárjuk, és egyszerre szállítjuk ki.
hu
Hogyan kapom meg a számlát?
Környezetvédelmi megfontolásból a csomagba helyezett papír számla helyett elektronikus számlát küldünk neked a vásárláskor megadott e-mail címedre. Ha nem találod, akkor bármikor ismételt kiküldést kérhetsz a <link> oldalon.
hu
Hogyan tudok fizetni?
Rendelésed végösszegét bankkártyával (OTP SimplePay), banki átutalással és utánvéttel is rendezheted. Banki átutalás esetén esetlegesen átfutási idővel kell számolni.
További információt az ÁSZF-ben találsz.
hu
Hogyan választhatom ki a számomra megfelelő méretet?
Fontos tudnod, hogy a webáruházban található amerikai munkaruhák méretjelzései eltérnek az Európában megszokottól. Az amerikai méretek jellemzően eggyel nagyobbak, mint az európai párjuk. Tehát például egy amerikai S-es ruha egy európai M-esnek felel meg. Azaz ha itthon jellemzően M-es méretet hordasz, akkor a Cherokee ruháiból S-t válassz! De az a legbiztosabb, ha leméred a mell-, derék- és csípőméretedet, és a mérettáblázat alapján választasz.

Ráadásként minden felső és nadrág adatlapján feltüntettük az egyes fazonok hosszát is, így ezt is figyelembe tudod venni a választásnál.

Akkor sem kell aggódnod, ha a termék méretével végül mégsem lennél elégedett: A csomag kézhezvételétől számított egy hónapon belül visszaküldheted, és visszafizetjük az árát.
hu
Honnan értesülök a futár érkezéséről?
A GLS a szállítás időpontjáról e-mailben és SMS-ben is küld értesítőt a szállítás napján, melyben megtalálható a futár telefonszáma és a kézbesítés várható 3 órás időintervalluma.
Amennyiben nem megfelelő számodra a szállítás időpontja, telefonon új időpontot egyeztethetsz a futárral. A GLS futár összesen háromszor fogja megkísérelni a kézbesítést.
hu
Intézményi vagy csoportos rendelést szeretnék leadni nagyobb mennyiségű ruhára. Hogyan tehetem meg?
Örömmel segítünk intézményi / csoportos munkaruha rendelések lebonyolításában. Kérlek, a csoportos rendelés űrlap kitöltésével adj néhány támpontot, hogy jobban felkészülhessünk, mielőtt megkeresünk. Az űrlap elküldése után a megadott elérhetőségek egyikén profi kollégánk keresni fog. (Az űrlapot itt találod.)
hu
Leadtam a megrendelésemet, de nem kaptam visszajelzést a csomagom érkezéséről. Mi a teendő?
A rendelésed állapotáról folyamatosan tájékoztatunk az általad megadott e-mail címre küldött üzenetekben. Ha regisztrált vásárló vagy, akár a személyes fiókodba belépve is ellenőrizheted a megrendelésed státuszát. Ehhez kattints a képernyő jobb felső sarkában található “emberke” ikonra, illetve mobilon a “Fiókom” menüpontra, és add meg a bejelentkezési adataidat.

Ha ezek után is kérdésed van, keresd Ügyfélszolgálatunkat hétköznap 13-17h között a +36 30 376 6639-es telefonszámon, vagy e-mailben az ugyfelszolgalat@medstyle.hu címen.
hu
Mennyibe kerül a szállítás? Van ingyenes szállítás?
Ha legalább 25.000 Ft értékben vásárolsz, akkor mi álljuk a GLS kiszállítás költségeit: Magyarország területén belül ingyenesen kapod meg a csomagot.
25.000 Ft-nál kisebb összegű vásárlás esetén a futárszolgálat szállítási díja 1490 Ft.
hu
Mi lesz, ha épp nem vagyok otthon a futár érkezésekor?
Semmi gond! A futár még két alkalommal (2 másik napon) újra próbálkozik a kézbesítéssel.

Javasoljuk, hogy mindenképpen hívd fel a futárt a kiszállítás napján küldött üzenetben szereplő telefonszámon, és egyeztess vele.
hu
Mikor kapom kézhez az új ruháimat a rendelés leadása után?
A csomagodat a rendelés leadása után átlagosan 1-2 munkanapon belül kapod meg. (Raktáron nem lévő termékek előrendelése esetén ez az idő 2-6 hét is lehet.) A GLS futár e-mail és SMS értesítést is fog küldeni a kiszállítás 3 órás intervallumáról. Ha nem megfelelő számodra az időpont, csak hívd fel a futárt az értesítésben található mobilszámon, és egyeztessetek másik időpontot.

Ha közbejön valami, és a kiszállítás napján nem tudod átvenni a csomagodat, nincs semmi gond. A GLS futár további 2 alkalommal megpróbálja kézbesíteni.

Amennyiben előrendelést adtál le, a csomagod az átlagosnál hosszabb idő alatt, várhatóan 2-6 héten belül érkezik meg hozzád. Kérünk, légy türelmes. Értesíteni fogunk, amint a csomagodat átadtuk a futárnak. Ha időközben bármilyen kérdésed lenne, keresd  az ügyfélszolgálatunkat.
hu
Milyen összetételű szövetből készülnek a munkaruhák?
Az általunk forgalmazott munkaruhák anyagösszetétele márkánként eltérő. A pontos összetételről a termékoldalon, a leírásban tájékozódhatsz. (Keresd a táblázatos részt a leírás alján.)
hu
Mit tegyek, ha a vásárolni kívánt ruhából épp nincs készleten a méretem?
Igyekszünk minden termékből teljes méretválasztékot raktáron tartani, de így is előfordulhat, hogy a kívánt méretből mégis elfogy a rendelkezésre álló készlet.

Ilyenkor előrendelés leadásával biztosíthatod, hogy a következő szállítmánnyal neked biztosan hozzunk a kívánt ruhadarabból. A várható szállítási idő így hosszabb lesz a megszokottnál, de ha nincs szükséged azonnal a ruhára, akkor ez egy kényelmes és biztos megoldás a beszerzésére.

Ha nem jelenik meg az előrendelés lehetősége a kiválasztott terméknél, akkor valószínű, hogy a kiszemelt ruhadarab egy már kifutott termék, amit már nem gyártanak, és ezért csak korlátozott méretben és darabszámban elérhető.
hu
Van valami egyszerű megoldás arra, hogy a cserélendő terméket visszajuttassam?
Ha cserélni szeretnéd a  termékeket, akkor ezt már kényelmesen is megteheted: Az új csomagot kiszállító futár elviszi tőled a régi, cserélendő ruhákat tartalmazó dobozt.

Ehhez a következő egyszerű lépéseket kell tenned:1) A <link> oldalon található instrukciók alapján töltsd ki a visszaküldési nyomtatványt, tedd a dobozba a visszaküldendő termékekkel együtt, és címezd meg a csomagot!
2) A webáruházban tedd a kosárba az új méreteket! Tedd be a kosárba a HOZD ÉS VIDD kiegészítő szolgáltatást is, amelynek díja 490 Ft! Végül add le az így összerakott új megrendelést a webáruházban!
3) Amikor a futár kiszállítja a fentiekben megrendelt új csomagot, add oda neki a visszaküldendő régit.
hu
Visszaküldhetem vagy cserélhetem, ha nem megfelelő a termék?
Természetesen, igen. A csomag átvételétől számított 30 napon belül visszaküldheted azokat a termékeket, amelyek bármi okból nem nyerték el a tetszésedet, és visszatérítjükneked a vásárláskor fizetett összeget.
FONTOS! Csak tiszta, nem használt, nem mosott, az eredeti papír- és bevarrt címkéit tartalmazó ruhát veszünk vissza. A visszaküldés díját neked kell állnod.

Attól függően, hogy a rendelés leadásakor melyik fizetési módot választottad, a vételárat ugyanolyan módon is kapod vissza. Ha utánvéttel vagy banki átutalással fizettél a termék(ek)ért, a vételárat a visszaküldési formanyomtatványon feltüntetett bankszámlára utaljuk vissza. Ha bankkártyával fizettél, a pénzt közvetlenül a kártyádra térítjük meg.
A visszatérítés 14 napon belül érkezik meg.
A visszaküldés menetéről bővebben itt olvashatsz.
hu